open-index/open-wikipedia-markdown huggingface dataset:
Porcheddu

Su porcheddu est unu de sos pratos prus licantzos de sa coghina sarda, ch'intrat cun onzi deretu a mesu de sas ispetzialidades prus bonas e ispainadas de totu s'ìsula. Sa tradissione agropastorenca, chi s'est inrichida gràssias a sos cuntributos curturales e gastronòmigos aproghilende dae àteros pòbulos, faghet sa coghina sarda meda bariada e a su caràtere ùnigu. Finas custa casta de coghina intrat a su modellu de alimentadura decraradu dae s'Unesco in su 2.010.

S'amaniadura de su porcheddu dimandat sa presèntzia de un'ischidone chi fùrriet in su fogu. In antis de sa coghidura, est netzessàriu a prenare s'animale cun ervas aromàtigas pro carchi ora. Murta, timu, laru e fenugru agreste ant a dare prus sabore a su porcheddu de late bostru. Pustis innetada sa pedde dae sas tuddas prus mannas, s'ant a dassare brusiare sas abarradoras. A pustis de esser samunadu e assutadu, su porcheddu est prontu pro esser infertu a s'ischidone, a mantenner a una distàntzia de a inghìriu de mesu metru. Est aguarmente importante a lu fagher cogher a s'ala de sa matza, in antis de cumintzare a lu furriare lenamente. Sa coghidura de totu su porcheddu devet acontesser in manera lena e omozena, in modu chi s'animale intreu siat cotu a s'agabu de su protzessu. Dae cando in cando, cumbenit a arrosiare su porcheddu cun lardu issortu e annangher àteros aromas. Salide e piberade e servide in un'isterzu pranu su porcheddu bostru bonu a beru.

Non cheret ismentigadu chi su porcheddu beru a sa moda sarda est un'animale meda zòvanu, chi devet tenner 45 dies de bida a su prus e, contrariamente a su chi si creet a s'avesu, non paret esser unu pratu de tradissiones meda antigas. Difatis, in s'antigòriu sos chi possuiant unu porcu non lu sagrifigaiant gasi luego, sende un'animale dae ue si podiat bogare meda de prus una bia chi èsseret inrassadu e prus betzu. Duncas, su porcheddu fiat una gulosina, reservada a pagos momentos in tempus de s'annu.

Sa festa in ue si coghet su porcheddu in s'àera lìbera est numenada porcheddada.
Biberone

Su **biberone** est unu retzipiente chi s’impreat pro dare late, aba e àteros lìchidos a sos bebès o pitzinnos, chi pro neghe de su livellu issoro sigomotòriu non podant bufare in tassa. Bi nd’at de diferentes ballùmenes (100 ml, 250 ml, eac.). Su biberone est cumpostu dae unu tubu, atuarmente de pràstiga, e dae unu cavacu cunzàbile in manera ermètiga probidu de unu sutzete fressìbile adatàbile a sa buca de s’infante, chi tenet un’istampu minore peri su cale su pitzinnu bufat, assorvende su lìchidu.

Su funtzionamentu de su biberone tirat profetu dae s’istintu de sutzadura chi possuint sos pitzinnos zai dae su tempus prus minore, e permitet de los alimentare in sos mamentos in ue sa mama no est disponìbile pro los allatare. 

Sa prima noa subra de custu imbentu fiat istada pubrigada in su 1767.

Sende chi est unu retzipiente de impreu reiteradu, chi cuntenet sustàntzias fàziles a curromper, e destinadu a s’alimentadura de sos infantes, s’izene de sos biberones devet esser contivizada in manera particulare.

Unu probrema cunnotu de sos biberones est s’acumuladura de abarros alimentares in partes inatzessìbiles de su biberone (mescamente in sas cumissuras de su sutzete e in su mecanismu de cunzadura), e chi podent provocare sa proliferadura de batèrios patòzenos, chi rennent possìbile sa cuntaminadura cunseghidora de su cuntènnidu de s’ampulla.
In s’atualidade, sos biberones disponìbiles in su mercadù disponent de formas e sistemas de cunzadura chi mìnimant sa cumparta de depòsitos, peroe sos mecanismos narados non devent sustituer mai unu cuidadu mannu cun su samunonzu e s’isterilizadura de sos biberones in antis de onzi impreu.
Casu berveghinu sardu

Su **Berveghìnu Sardu** (NOP) est unu casu sardu cun nùmene de orìzine protèghida.

Su berveghinu sardu est unu casu de tradissione istòriga e curturale longa a beru, impare cun su creschimentu de sa berveghe, chi finas in Sardinna remontat a sa preistòria noulìtiga. Sas zonas de paschimenta agreste si fiant istèrridas finas pro more de s’ispandentamentu sighidu pratigadu in manera sarvaza in s’ìsula dae bandas de sos diferentes invasores e dominadores.

Su Berveghinu Sardu NOP si produet cun late de berveghe sardu pastorizadu, cragu, sale, fermentos làtigos, e si mercadizat in duas bersiones: su zòvanu (o friscu) e su maduru (o istajonadu). Su Berveghinu Sardu NOP zòvanu tenet unos 1-2 meses, cando chi su maduru tenet prus de 6 meses. Su Berveghinu Sardu NOP si diferèntziat dae totu sos àteros tipos de casu produìdos in Sardinna, ca sighit sas aderetaduras prebidas dae una dissiplina de produidura. Sa dissiplina narada prebidet unas cantas obrigaduras, che s’impreu de late de berveghe sardu, o tando s’obrigadura de impreare unu tipu determinadu de etichetadura, chi devet cuntenner in manera obrigadòria su sìmbulu de su cussorzu de Amparu, chi tenet sa sea sua in Casteddu.

Su Berveghinu Sardu NOP est s’ùnigu casu produìdu in Sardinna chi si podet narrer gasi, totu sas àteras bariantes (berveghinu produìdu in Sardinna, Casu Sardu, Casu de Berveghe Sardu) sunt  illeniativos chi tenent petzi sa finalidade de remutire sa NOP, belle gasi sena si cunformare cun sas cundissiones tostas apostivigadas dae sa dissiplina de produidura.

Su Berveghinu Sardu NOP est istadu pro paritzos annos s’ispònsoru de su Casteddu Fùbalu.
Gràndula

Sa gràndula est su càvanu de su porcu, unu cantzu de petza rugradu dae benaduras lanzas (mùsculu) cun unu cumponidore de rassu fontomadu, de cumponidura diferente dae su lardu (rassu de su dossu) e dae sa bentrighedda (rassu de su bentre). Sa cunsistèntzia est prus tosta a petus de sa bentrighedda, e su sabore est prus caraterìstigu. Intrat a s'amaniadura de medas cundimentos e at tentu su recunnoschimentu de produtu tradissionale dae su ministèriu. Sa gràndula est produìda finas in Sardinna, sas mezus calidades sunt sas de Fonne e Làconi. Sa gràndula s'acumpanzat in manera òtima a su pane carasadu e a s'ispranada de Otieri, e est servida comente intrada, a sa sola o paris cun àteros salùmenes, in numerosos restorantes de sa Sardinna, gasi comente in restorantes sardos de continente e logu istranzu.
Torquato Tasso

**Torquato Tasso** (Sorrento, 1544 – Roma, 1595) est istadu unu poete e iscritore italianu.

## Òperas printzipales

* *Rime*
* *[[Gerusalemme liberata]]*
* *Re Torrismondo*
* *Aminta*

## Bibliografia
* (IT) Massimo Colella, *«Tutte quelle maraviglie sono tolte dall’istorie».* Fiction *tassiana e cronache crociate (*Gerusalemme Liberata*, canto XVIII), con introduzione della categoria del “meraviglioso storico”*, in «Rivista di Studi Italiani» (Toronto), XXXVIII, 2, 2020, pp. 118-146.
* 
*
Telepeazu

Su telepeazu est unu sistema de coberadura automàtiga de su peazu autocaminale, chi esistit in diferentes paìsos. In Sardinna non b’est, dadu chi non bi sunt autocaminos. In Itàlia continentale fiat istadu introduìdu in su 1.989. Installadu a sa prima in s’arrogu Pradu Calenzano-Frorèntzia Nordu in cuntzetu isperimentale, est intradu in funtzionamentu posteriormente in s’Autocaminu A1 inche sas istassiones de peazu de sas tzidades prus importantes (Milanu, Roma e Nàpule) in s’ocasione de su Mundiale de fùbalu de 1.990, e prus a tardu s’aprigadura s’est istèrrida a totu sos peazos de sa retza autocaminale terramannesa.

Binculadu orizinarmente a su beìculu individuale e destinadu a sos chi biazant pro traballu, dae su 1.998 est istadu istèrridu a sos crientes privados e, dae su 2.005, ant ammanitzadu su servìtziu finas pro sas mototzicretas.

Cunforme a sos datos atualizados a s’abrile de 2.008, in s’Itàlia continentale tzìrculant 6 milliones de aparitzos de telepeazu, cun unu totale de unos 2 milliones de trànsitos sa die.

Peri su telepeazu, est possìbile finas a pagare su peazu pro sa trapadura ordinària de su Zovo, sos aparcadorzos de sos abioportos de Malpensa e Linate, sa fèria de Bolonna e sa Zona cun Tràfigu Limitadu Area C de Milanu.
Ghennarghentu

Su **massissu de su Ghennarghentu** est un’arzola montosa de isterridura manna situada in sa zona tzentru-orientale de sa Sardinna, intre sa provìntzia de Nùgoru e sa provìntzia de s’Ollastra. Cumprendet sos cùcuros prus elevados de s’ìsula: s’artària prus manna est sizida dae sa Punta La Marmora, cun 1.834 metros subra de su livellu de su mare.

Dae su puntu de bista zeolòzigu, est una formadura rocosa antiga, caraterizada dae montes relativamente bassos e cun pizos de perfilu tundatzu. Intre sos tipos de roca prus rapresentadas in s’arzola, bi sunt sos issistos, sos granitos e sas rocas carcàriu.

Sa particularidade de s’ambiente e sa presèntzia de ispètzias endèmigas, siat animales siat bezetales, nch’at zutu a s’allistamentu de sa rezione montosa a mesu de sas zonas de proteghidura ispetziale incrùdidas in sa retza Natura de 2000.
Pitza

Sa **pitza** est unu produtu gastronòmigu chi tenet de base una cumassa de aba, farra, sale e fermentu, chi a pustis de una fermentadura de bintibator oras a su nessi est traballada finas a realizare una forma prata, còghida in su forru e cunfetada in manera bariada.
George Washington

**George Washington** (Bridges Creek, Virginia, 22 de freargiu 1732 – Mount Vernon, Virginia, 14 de nadale 1799) est istadu unu de sos babos fundadores de sos Istados Aunidos, isvilupende su rolu de cumandadore cabu de s’armada continentale in tempus de sa gherra rebolussionària amerigana. Aiat finas presìdidu subra de su cumbèniu chi aiat redatadu su custituimentu, su cale aiat sustituìdu s’istatutu de sa cunfederadura. Su custituimentu aiat istabilidu sa funtzione de presidente de sa repùbriga, chi Washington fiat istadu su primu mantenende-la.  

Washington fiat istadu elèghidu presidente a issèberu unànime de sos 69 eleghidores in su 1788, e aiat cumpretadu duos mandatos. Aiat presìdidu subra de sa formadura de una gubernu nassionale forte e finantziadu bene, chi mantènneret sa neutralidade in sas gherras pilisende in Europa, suprìmeret sa rebellia e lograrat atzetadura intre sos ameriganos de onzi casta. S’istilu suo de lìderu aiat apostivigadu medas formas e rituales gubernamentales impreados dae tando, che su sistema de gubernu e su pronuntziamentu de s’arresonu inagurale. In prus de custu, sa transidura paghiosa dae sa presidèntzia sua a sa de John Adams aiat istabilidu una tradissione galu como in esistèntzia. Istorigamente, Washington est cussideradu ampramente comente su babu de sos Istados Aunidos.
Fred Buscaglione

## Biografia
Ferdinando Buscaglione fit su fizu de unu portinaiu e de un'imparadora de pianuforte chi faghiat leziones a sos pizzinnos; sa passione de Fred pro sa mùsica si fit bida dae cando fit ancora una criadura. A 11 annos l'aian iscrittu a su Conservatoriu Giuseppe Verdi de Torino inue aiat cominzadu a istudiare su violinu. Ma in cussos annos issu aiat sonadu in sos night clubs de Torinu inue cantaiat cantones jazz e sonaiat su contrabasciu  e su violinu.
Durante sa segunda gherra mondiale est istadu mandadu in Sardigna inue est restadu finas a sa fine de sa gherra. In cussu periodo est istadu cuntattadu dae sos frades Jader Jacobelli, chi fit su direttore de Radio Brada chi poi fit Radio Sardegna, pro creare
Istangiu de Crabas

S’**istangiu de Crabas**, pro isterridura e pro importu de sa biodiversidade, est una de sas argiolas ùmidas prus importantes de sa Sardinna. Situadu in sa parte tramuntanesa de su gurfu de Aristanis, est alimentadu dae su Riu Sa Praja e comùnicat cun su mare de Sardinna peri canales naturales e artifitziales. Est partzidu intre sos tres comunos de Arriora, Crabas e Nurachi. Est pertinèntzia de Crabas totu sa subrafache tzentru-meridionale, de Arriora sa setentrionale, de Nurachi intames totu s'oru norti-estu.

Fatuvatu est fintzas inditadu impropiamente che *Mar'e Pontis*, mancari custa denominatzione siat prus adecuada pro inditare totu su cumplessu de lagunas, frumenes, paules colligados a pare, de chi s'istangiu est su lutone prus istèrridu.* *

Impare cun sas zonas ùmidas de Mistras e Pa'e Sai e cun s’istanzu de Sa'e Procus, format un’ecosistema paulencu intre sos prus bastos e ricos de Europa e protèghidu dae su Cumbèniu de Ramsar. S'afluente printzipale est su riu mar'e foghe.

Sa presèntzia sua at cunditzionadu s'istòria de totu sa zona, in ue sas cussorgias prus antigas s'agataiant totu a inghìriu suo.

## Geomorfologia
S'istangiu  s'agatat in sa provìntzia de Aristanis, in ue est postu in su chirru prus setentrionale de sa campura de su Campidanu, a giosso dae sa sub-regione de su Monteferru. S'oru suo format su tremene estu de su territòriu de sa penìsula de su Sinnis.

At istèrrida de 2.228 ètaros, chi nde fàghent su prus mannu de totu Sardigna, cun fundaghe mèdiu de 1,5 metros e massimu de 3 metros.

Sa salinidade est bastante bassa, sende chi s’istangiu custitùit su retzidorgiu de sas abbas de un’alabatu de unos 440 chilòmetros cuadrados. In su tempus coladu, custa fornidura cunsistidora de abba durche giughiat finas a fenòmenos de aundadura, resortos in sos annos setanta peri su fraigamentu de su canale iscùcuradore, chi aiat tentu finas sa finalidade de reapostivigare balores de salinidade inditados pro s’isvilupu de sa fauna pischenca.
Is cuatru morus

. 
Sos battor  moros sunt s'emblema istoricu de su Regnu de Sardigna e est in sas dies de oe sa bandera e s'emblema de sa Curadorìa Autonoma de sa Sardigna (in italianu Regione autonoma della Sardegna).


File:QUATTRO MORI.jpg|Emblema de su Regnu de Sardigna a su tempus de sa dinastia de sos Savoias: subra b'hat sa Corona de sos Printzipes de s'Imperiu Romanu Sacru.
File:Stemmi degli stati della Corona d'Aragona.jpg|Armas de sos Stados de sa Corona de Aragona, stemmario di Gelre XIV secolo
File:Piero della francesca.jpg|Piero della francesca, Arezzo, chiesa di San Francesco, ciclo di affreschi della vera croce XV secolo
File:Capitols de cort.jpg|Capitols de cort del Stament Militar de Sardenya, de Francesco Guarnerio, Cagliari, 1590
File:De Bara.jpg|da “Le Blason des Armoires” de Hierosme de Bara, Lioni, 1581
File:Stemma del Regno di Sardegna metà del XVI secolo.JPG|“La magnifique et somptueuse pompe funebre faite aus obseques et funerailles du tres grande et tres victorieus empereur Charles cinquieme, celebrees en la ville de Bruxelles le 29e jour du mois de icembre 1558 par Philippes roy catholique d’Espaigne son fils”, Plantin, Anversa, 1559
File:Bandiera del Regno di Sardegna nel corte funebre dell'Imperatore Carlo V.jpg|Bandera de su Rennu de Sardigna in su corte funebre de s'Imperatore Carlu V
File:Mainoldi Galerati 2.jpg|da “De titulis Philippi Austrii Regis Cattolici Liber” de Iacopo Mainoldi Galerati, Bologna, 1573
File:Logo unica col GIF (2).jpg|Dal Gonfalone dell'Università di Cagliari, 1606)
File:4 mori 1640.jpg|4 mori 1640
File:Stemma di Filippo II.jpg|Armas de Filippu II
File:Stemma Filippo II particolare Regno di Sardegna.jpg|Armas de Filippu II particolare Regno di Sardegna
File:Frans Franken, Abdicazione di Carlo V, particolare.jpg|Frans Franken, Abdicatzione de Carulu V, particulare
File:Regni di Carlo V.jpg|Rennos de Carolu V
File:Aquila imperiale bicefala di Carlo V.jpg|Abbile imperiale a duas concas de Carolu V
File:Armas de su Rennu de Sardigna cun colores furriados in su Libro de armas y blasones de diversos linajes y retratos.png|Stemma del Regno di Sardegna a colori invertiti nel Libro de armas y blasones de diversos linajes y retratos
File:EL TRIUNFO DEL EMPERADOR MAXIMILIANO I.jpg|EL TRIUNFO DEL EMPERADOR MAXIMILIANO I
File:I 4 morus..... chena moros in su portughesu Livro do armeiro-mor, Lisbona, 1509.jpg|I 4 mori..... senza mori nel portoghese Livro do armeiro-mor, Lisbona, 1509


## Boghes curreladas
*Bandera de sos battor moros (pagina printzipale)
*Bandera de Arbaree
Abraham Lincoln

**Abraham Lincoln** (Hodgenville, 12 frearzu 1809- Washington, 15 abrile 1865) est istadu su de 16 Presidentes de sos Istados Aunidos, abarrende in funtziones dae su martzu de 1861 finas a s’assassinamentu suo in s’abrile de 1865. 

Lincoln, elèghidu comente candidatu de su partidu repubriganu, aiat ghiadu cun èsitu su paìsu peri sa crisis sua prus grae custitussionale, militare e morale – sa gherra tzivile amerigana – bardende s’Unione e, in su matessi tempus, agabende s’iscravidura e promoende un’amodernamentu econòmigu e finantziàriu. 

Crèschidu in una famìlia pòbera, Lincoln si fiat imparadu pro su prus a sa sola, devenende abogadu, lìderu polìtigu, lezisradore de s’Istadu de s’Illinois in sos annos trinta de su 1800, gasi comente membru de mandatu ùnigu de sa Càmara de sos Rapresentadores de sos Istados Aunidos in tempus de sos annos baranta de su 1800. Fiat istadu ochìidu dae John Wilkes Booth, atore e simpatizadore de sos suddistas, su 15 de abrile de 1865, in s’ìnteri chi s’agataiat in su teatru cun muzere sua, ses dies ebia a pustis de s’agabu de sa gherra cun sa rèndida suddista in Appomattox e sa bintòria nordista.

Est cussideradu unu de sos bator Presidentes ameriganos prus grandus de totu sos tempos, paris cun George Washington, Franklin Delano Roosevelt e Ronald Reagan.

Categoria: Pessonazos istòrigos
Autocaminu

S’autocaminu est una casta de caminu prozetadu pro azuventare sa tzirculadura de ballùmenes mannos de tràfigu de beìculos de belotzidade arta, comente arternativa a unu caminu normale chi non garantit sa matessi capatzidade de trànsitos e non reghet sos matessi probremas de seguràntzia. Cunforme a su Còdighe italianu de sos caminos, s’autocaminu devet tenner carreradas separadas (o, in onzi manera, partzidas dae unu separadore tzentrale), cun a su nessi duos curridorzos pro onzi deretura de martza, e rugradorzos a livellos isfarsados. Pro intrare e essire dae sos autocaminos, pro custa resone, faghet bisonzu a impreare aunidorzos e agrugadorzos probidos pro s’efetu (curridorzu de illestrimentu e curridorzu de disillestrimentu). Sa Sardinna, atuarmente, est neta de autocaminos, su biazadorzu suo prus importante est su caminu nassionale 131 Càralu Felighe.
Giara

Sas **giaras** (tèrmine campidanesu, in logudoresu diat esser “patada”) sunt sos mesados basàrtigos incunfundìbiles de su Sarcidanu e de sa Marmidda, postos in sa parte tzentru-meriesa de sa Sardinna. Craramente bisìviles dae sas zonas parisincas, si presentant che artupranos a sas bisuras caraterìstigas de fortalesas naturales istremenadas, probidas de bastiones a sas paredes impalonadas e inatzessìbiles antigamente.

Assimizadoras a sas mesas messiganas, medas archeòlogos pessant chi siant istadas impreadas dae sos sardos nuràghicos comente s’ùrtimu baluarte de resistèntzia contra a sos imbasores pùnigos e a pustis romanos. Cun efetos, a longu de su perìmetru cucurale de sa giara de Gèsturi (naradu “sa canoa”) si podent galu pompiare 24 nuraghes, cando chi finas a 50 s’aliniaiant una die in pees de sos bastiones etotu.
Sechestru de Silvia Melis

Su sechestru de Sìrvia Melis est istadu unu casu de recatamentu acontèssidu in Sardinna in su 1997: sa bìtima de su recatamentu fiat istada Sìrvia Melis, un’imprendidora de Tortuelie. Su sechestru naradu est cunnotu finas pro s’imboligamentu de pessonazos che Nicolau Grausu, a sos tempos imprentadore de “L’Unione Sarda”, Luigi Lombardini su zuighe e Antoni Àngelu Liori su deretore de “L’Unione Sarda”. 

## Fatos
Su 12 de frearzu de 1997, Sìrvia Melis est recatada in s’ìnteri chi est torrende a domo sua in betura. Sos bandidos nche la leant a pustis de la ligare, infaletare e imbabajolare, dassende in s’automòbile a Lucas su minore, de bator annos. Su sechestru durat 265 dies: su 15 de triulas, sa negossiadura cun sos recatadores fiat intrada a sa fase finale, peroe s’addòviu cun sos bandidos pro su pagamentu de sa luissione no aiat tentu logu. Sìrvia Melis fiat istada tramudada a una tenda pro sas ùrtimas 74 dies, finas a cando, s’11 de santandria de su matessi annu, fiat resèssida a s’alliberare dae sa presone e fiat istada agatada a curtzu de Nùgoru in s’oru de unu caminu provintziale dae duos azentes bestidos a sa moda biddaresa.

A cussu puntu, cando chi Sìrvia Melis atrogat chi si nch’est fuìda ca sos recatadores si fiant allargados, sena pagare peruna luissione (posissione rapresentada dae sa famìlia Melis e dae sos zuighes), Nicolau Grausu s’imprendidore revelat chi at pagadu, in su sartu de Istèrsili, sa luissione pro s’alliberamentu de Sìrvia Melis. Sos zuighes casteddarzos aiant ismentidu cun firmesa chi èsseret istada pagada carchi bia una lussione, asseverende chi Sìrvia Melis si diat esser alliberada a sa sola. Sende gasi, Grausu aiat aguantadu forte in sas posissiones suas, agabende pro esser inchertadu pro azudu de malufaghedores e pro tentativu de iscurpimentu a dannu de Titu Melis. 

Si sighint a pare diferentes teorias subra de sa lussione, intre sas cales sa chi diat esser istada pagada dae su Sisde, un’ipòtesis chi fiat istada definida “totarmente imazinada” dae Giorgio Napolitano su ministru de sos afares internos, finas a cando su 20 de santadria Titu Melis etotu aiat decraradu chi aiat pagadu isse totu sa luissione, chi milli milliones de francos betzos fiant istados postos a disponimentu dae isse, 400 milliones dae Grausu e àteros milli milliones dae cuntribuidores iscunnotos.
Dwight Eisenhower

**Dwight David “Ike” Eisenhower** (Denison, 14 santugaìne 1890 - Washington, 28 martzu 1969) est istadu su de 34 Presidentes de sos Istados Aunidos, dae su 1953 a su 1961. Anteriormente, fiat istadu unu zenerale de chimbe isteddos in s’Armada IAA in tempus de sa segunda gherra mundiale e aiat tentu sas funtziones de cumandadore supremu de sas fortzas armadas in Europa, cun sa responsabilidade de programmare e superbisare s’interventu a s’Àfriga de su Nordu in s’Operadura Intortza de su 1942-43 e s’interventu esitosu a Frantza e Alemània de su 1944-45 dae su fronte otzidentale. In su 1.951, fiat devènnidu su primu cumandadore supremu de s’OTAN.

Eisenhower fiat nàschidu in Texas e creschidu in Kansas dae babos de orìzine olandesa, chi l’aiant crèschidu in una famìlia numerosa dende importu mannu a s’ètiga e a sa relizione. Comente unu de ses fizos, fiat cundissionadu dae un’atmosfera cumpetitiva chi daiat autocunfiàntzia. Aiat frechentadu s’Acadèmia militare de West Point indutorende-si in cue e posteriormente si fiat cojuadu tenende duos fizos. A pustis de sa segunda gherra mundiale, Eisenhower fiat istadu Cabu de Istadu Mazore in tempus de sa presèntzia de Harry Truman e in fatu aiat leadu sa posissione de reghidore de sa Columbia University.
Corsica Ferries - Sardinia Ferries

Sa **Corsica Ferries Sardinia Ferries** est una cumpanzia de navegadura chi pertenet a Pascal Lota s’imprendidore corsiganu e s’òcupat de su trasportu de pessones e beìculos.

Formada dae una frota de 13 trasbordadores intre naes tradissionales e reghentes, Cruise Ferries, cun sas lìnias suas de trasbordadores moende dae sos portos printzipales de su Mare Mesuterranu, che Nitza, Tulone, Saona Vado, Libornu e Tzivitabetza, trasportat onzi annu addae de tres milliones de passizeris dae sa Frantza continentale chirru a sa Còrsiga e dae s’Itàlia continentale cun destinu a Còrsiga e Sardinna.

A s’agabu de su 2.008, sa sotziedade at comporadu su pachete de majoria de sa sotziedade Strade Blu, una cumpanzia marìtima nàschida pro su trasportu de mercantzias intre s’Itàlia de su nordu e sa Sitzìlia, e nd’at tramudadu su terminale operativu dae Zènova Voltri a Saona Porto Vado, mantenende sa lìnia de mercantzias cun sa Sitzìlia e annanghende una lìnia noa intre Libornu, Terranoa e Casteddu.
Deghe cumandamentos

Sos **Deghe cumandamentos**, narados fintzas **decàlogu**, sunt sa lege chi, segundu sa Bìbbia, est istada dada dae Yahweh a Mosè subra de su monte Sinai.

Sunt unu puntu fundamentale de s'Antigu Testamentu pro s'ebraismu e pro su cristianèsimu. Segundu sa Bìbbia sa lege est istada iscrita subra de duas tàulas de pedra dae su pòddighe de Deus opuru, segundu un'àtera traditzione bìblica, dae Mosè matessi.

## Religione Catòlica
Sa fòrmula impreada in su catechismu de sa religione catòlica est:
    1º - No as a tenner àteros deos a foras de mene.
    2º - No as a leare su nùmene de Deus in de badas.
    3º - As a santifigare sas festas.
    4º - As a ondrare babu tuo e mama tua.
    5º - No as a ochier.
    6º - No as a cumiter atos impuros.
    7º - No as a furare.
    8º - No as a dare testimonia farsa.
    9º - No as a apitare sa fèmina anzena.
    10º- No as a apitare sas cosas anzenas.

## Riferimentos
118 - Servìtziu de emerzèntzia sanidària

Su **118** est su nùmeru telefònigu ativu in Itàlia pro sa dimanda de azutòriu mèdigu in su casu de emerzèntzia sanidària. Est unu nùmeru ùnigu nassionale, ativu sas 24 oras de sa die pro sete dies sa chida, de badas in totu su territòriu, dae telèfonos firmos e mòbiles.

Sos còdighes de prioridade

Onzi dimanda est tratada cunforme a un’ischema de còdighes de prioridade, peri sa tènniga de s’ischerriamentu. Su cumprimentu de sas dimandas non sighit s’òrdine tempurale de sas telefonadas, si nono chi dat urzèntzia prus manna a sas mutidas in ue s’arriscu pro s’interessadu est prus elevadu.

A onzi gradu de prioridade est assinnadu unu colore:
Còdighe arbu: est su còdighe ch’identìfigat sos malistares de gravidades prus minore, chi podent esser resortos dae su meigu tratadore etotu. Custu còdighe est s’ùnigu suzetu a su pagamentu de su tichete.
Còdighe birde: s’impreat cando non sunt cumpromìtidas sas funtziones bidales de su passiente. Sos còdighes birdes tìpigos sunt sas lesiadas minores, dolores o patolozias in ue su passiente mantenet s’istabilidade sua.
Còdighe grogu: s’àprigat si sas cundissiones de su suzetu sunt in arriscu, e duncas su passiente no est istàbile. Sunt avesarmente còdighes grogos sas dificurtades respiratòrias, sas emorrazias, sas uscraduras de su duos grados no demasiadu istèrridas e sas lesiadas suspetas de òrganos internos.
Còdighe ruju: custu ìnditat s’urzèntzia màssima. Su passiente tenet una o prus funtziones bidales cumpromìtidas, duncas est issiente o in arressada respiratòria o corotzirculatòria. Cunforme a deretivas noas, finas su dolore petorrale irradiadu in una pessone siente est cussideradu comente còdighe ruju comente infartu miocàrdigu suspetu.
Còdighe nieddu: est cando su passiente, cun bida a s’ora de su carrigamentu a bordu de s’ambulàntzia, nche crompit obitadu a s’ispidale. Cunforme a sa leze, sas pessones zai obitadas a s’ora de s’azutòriu non podet esser trasportadas in s’ambulàntzia, sende custa sa tarea de s’impresa funerària de bussardu.
Antonio Genovesi

**Antonio Genovesi** (Castiglione, Salerno, 1  de Santandria 1713 - Napoli 1769) fiat unu preideru, filosofu e economista. "Discorso sul vero fine  delle lettere e delle scienze "(1754). At insegnadu in Napoli Economia in s'Universidade (1754). At publicadu *Lezioni di commercio ossia economia civile* (1765).  Contemporaneu de Adam Smith. At iscrittu puru *Diocesina* (1766) inue si faeddat de dirittos fundamentales de s'omine. Su pensieru de Genovesi paret pius modernu oe che in su 1700. Bidiat  unu modellu in sa traditzione italiana: cooperatzione, turismu, agricoltura, rispettu de s'ambiente.
Arma de sos Carabineris

S’**Arma de sos Carabineris** est una de sas bator fortzas armadas italianas, cun cullocadura autònoma in su cuadru de su Ministèriu de sa Defesa. 

Est istada fundada su 13 de triulas 1814 po voluntade de Vittoriu Emanuele I, re de Sardigna, comente difensores de s'Istadu e comente organu de politzia. Carabineris, ca funi armados de carabina.

Est una fortza militare de polima in servìtziu permanente de seguràntzia pùbriga. Pro more de sa creze sua dupra de fortza militare e fortza de polima, li sunt assinnadas tareas militares in ue cuncurret a sa defesa de su territòriu italianu, garantit sa seguràntzia de sas rapresentaduras dipromàtigas italianas in logu istranzu, leat parte a sas operaduras militares in Itàlia e addae de làcana in sa base de sa pranifigadura de impreu apostivigada dae su cabu de istadu mazore de sa Defesa, isvilupat sas funtziones de polima militare, gasi comente, in s’arrimu de sos còdighes penales militares, de polima zudissiària militare in sa dependèntzia de sa zustìssia militare. In su cuadru de sos poderes de polima, isvilupat sas funtziones de polima zudissiària e de seguràntzia pùbriga in sa dependèntzia funtzionale de su ministru de sos Afares Internos. Su cumandadore zenerale atuale est su Zenerale de corpus de armada Leonardo Gallitelli.

In tempos passados faghiana servitziu movindesi a pe, a caddu; a poi cun sas camionettas; como cun sas machinas e furgones. Sunu istados sempre presentes in logos colpados dae calamidades : Messina(1908), Marsica-Avezzano (1915),Belice(1968), Friuli (1976), L'Aquila (2009),e dae alluviones: Polesine (1951), Firenze (1966) e in ateros logos. In casu de emerzèntzia, pro cuntatare sos carabineris in Itàlia est pretzisu a marcare senacostu, in cale si siat telemòbile o telèfonu firmu, su nùmeru 112. 

Sos carabineris, in sardu, sunt mutidos in su limbazu familiale “bonetes nieddos”. Sa Patrona de sos carabineris est sa Madonna, “Virgo Fidelis”, e i sa festa su 21 de santandria. Sa caserma de sos carabineris b'est in guasi totu sos comunes de Italia.

Categoria: Fortzas de seguràntzia
Pedru Paulu Birdis

**Antoni Pedru Paulu Virdis** (Tàtari, 26 làmpadas 1957) est unu ex giogadore de fùbbalu sardu, ca giogaiat a botza a atacadore.

## Carriera
A pustis de zogare cun sa Juvenilia, s’istrenat in sa Sèrie D cun sa Nugoresa in su 1.973-1.974. A sos 16 annos marcat 11 golos. A pustis, est tramudadu a su Casteddu, in ue tenet s’istrenu suo in sa Sèrie A su 6 de santugaìne de 1.974 contra a su Lanerossi Bissèntzia a sos 17 annos. S’annu in fatu disputa 23 partidas marchende 6 golos, nostamis de sa falada de partzidura adelantada largamente de sos rujubiaìtos, mescamente pro neghe de sa lesiada grae suferta dae su zogadore prus rapresentativu de sos sardos, est a narrer Gigi Riva. In custu tempus, cumponet in Casteddu cun Luisi Piras una croba de atacu interamente sarda, cun probabilidade intre sas prus fortes in s’istòria de su fùbalu isulanu.

Su primu annu in sa de duas partziduras custituit su de sa cunsagradura pro s’atacadore sardu bintarzu, chi realizat sa fiolera de 18 golos, unu resurtadu chi l’intrat a s’ameriadorzu de sa Juventus, in ue dìsputat tres campionados in sos cales no agatat semper meda tretu. In su 1980, torrat a Sardinna pro un’annu, posca faghet sa recuida sua a sos colores arbunieddos in 1981. A pustis de un’istajone òtima cun sa formadura peemontesa, in su 1982 est tramudadu s’Udinesa pro dassare su logu suo a Paolo Rossi, chi at cumpridu su tempus suo de iscalifigadura e at triunfadu in su mundiale de su 1982. In Ùdine, Birdis zogat pagu in sa prima istajone pro neghe de lesiadas infadosas, cando ch’in sa de duas realizat 10 golos.

In su 1984, lu cuntratat su Milan, in ue abarrat finas a su 1989, afirmende-se comente unu de sos atacadores italianos prus fortes. Sa mezus istajone sua est sa 1986-1987, in ue est marcadore màssimu de sa Sèrie A cun 17 golos; in s’istajone posteriora, sos golos suos ant a permiter a su Milan de recuperare una distàntzia cussideràbile dae su Nàpule, superadu finas gràssias a unu duprete detzisivu in Nàpule-Milan 2-3 de s’1 maju 1988, partida fundamentale pro su logru de s’iscudete dae bandas de sos rujunieddos. S’annu in fatu otenet finas sa Cupa de sos Campiones in Bartzellona, in ue, in sa finale contra a su Steaua Bucarestu de su 24 maju 1989, intrat in parte a Ruud Gullit in su de 15’ de su segundu tempus. 

Fiat istadu unu penaltista primorosu: in su campionadu, aiat disintzertadu una ùniga penalidade manna, arressada dae Zuanne Paulu Grudina, zanneri de su Pisa, isse puru sardu.

S’est retiradu dae su fùbalu in su 1991, a pustis de disputare sas ùrtimas duas annadas comente profissionale cun su Letze.

In tempus de sa carrera sua, no at zogadu mai in sa prima internassionale, peroe contat cun 8 presèntzias e unu golu in s’internassionale olìmpiga, in sa cale aiat disputadu sos zogos de Seulu.

Cun posterioridade, at traballadu de cumentadore telebisencu e reghet una butega de màndigos e binos fontomados in Milanu.
Pararutas

Si definit **pararutas** unu disillestridore abiodinàmigu: custa est sa definidura prus curreta in su domìniu inzeneriale. Cun àteras paraulas, est su mèdiu chi servit pro permiter sa falada a belotzidade cuntrollada de unu corpus a s’àera, zenerarmente dae artàrias mannas. Sa pràtiga de sa fulliada cun pararutas si definit fulliada abiàtiga o pararutismu.

Leonardo Da Vinci aiat cuntzìbidu su primu pararutas formadu dae 4 cordas ligadas a un’imbragadura (chi bi fiant apicados sachetes de aba funtzionende de bussa de àera), chi manteniant ligada s’istrutura frenadora, custituìda dae 4 pèrtigas ligadas intre issas peri insertos de metallu, comente pro formare una piràmida chi sas caras fiant realizadas cun pannamenta de linu immidonadu pro nd’aumentare sa rizidesa. Su prozetu, propònnidu torra unu sègulu a pustis dae Fausto Venanzio, probabirmente non fiat istadu realizadu mai dae Leonardo. In s’èpoga moderna, un’universidade istadunidesa l’at realizadu in sos detàllios prus mìnimos: su pararutas at funtzionadu, peroe est resurtadu pagu istàbile e no manobràbile; difatis, est resurtadu pagu eficassu cun bentu.

Intre sas primas aprigaduras isperimentales, si podent tzitare sas fulliadas de Lenormand su frantzesu, chi si fiat fulliadu in su 1732 dae s’osservadorzu de Montpellier, e prus chi totu su de su frantzesu André-Jacques Garnerin, ch’in su 1797 si fiat fulliadu dae unu grobu o, naradu mezus, nche fiat artiadu a unos 900 metros a bordu de unu grobu chi fiat istadu disunfradu e isgantzadu falende a su solu a mèdiu de una pararutas a calota cunetadu a su cofinu etotu de su grobu. A Graberin lu cussìderat s’imbentore de su pararutas cun calota emisfèrigas.

Sa prima fulliada dae un’aparèchiu bolende fiat acontèssida in su 1912, addaghi, impreende tènnigas oramài perfetadas, A. Berry su cabitanu si fiat fulliadu inche Saint Louis (IAA).

In sos annos ’20 e ’30 de su sègulu coladu, numerosos istùdios e isperièntzias nch’aiant zutu a realizare pararutas eficassos e seguros, tantu est beru ch’in tempus de sa segunda gherra mundiale su pararutas fiat istadu realizadu no petzi comente sistema de sarvamentu, si nono finas pro sa fulliada de unidades a zonas de cumbate.

In sos annos ’50, fiat nàschidu su pararutismu isportivu e, in su 1963, fiat istadu realizadu su primu pararutas cun ala Parafoil dae Domina Jalbert s’ameriganu, chi aiat aprigadu e mezoradu sas teorias de Francis Rogallo. Su tipu naradu de pararutas, perfetadu posteriormente, fiat istadu zuigadu particularmente adecuadu a s’atividade isportiva.
Willy Brandt

**Willy Brandt** (Lubeca, 18 nadale 1913 comente Herbert Ernst Karl Frahm-Unkel, 8 santugaìne 1992) est istadu unu polìtigu alemannu de fide democràtiga-sotziale.

Dae su 1957 a su 1966, fiat istadu sìndigu de Berilinu, dae su 1966 a su 1969 ministru federale de sos afares isternos e bitzecantzilleri de su gabinete de Kiesenger e, dae su 1969 a su 1974, su de bator cantzilleris de sa Repùbriga Federale Alemanna. Pro sa polìtiga sua orientada chirru a estu, chi teniat sa finalidade de mezorare sas relassiones cun sos paìses de s’Europa levantesa, aiat retzidu su prèmiu Nobel de sa paghe in su 1971.

Dae su 1964 a su 1987, Brandt fiat istadu presidente de su SPD e, dae su 1976 a su 1992, presidente de s’Internassionale Sotzialista.

S’abioportu nou de Berilinu, chi diat dever esser abertu in intro de un’annu, at a zugher su nùmene suo.
Zazie

**Zazie** (nomene eru: ***Isabelle Marie Anne de Truchis de Varennes***), Boulogne-Billancourt 18 de Abrìle 1964 est una cantante frantzesa.
Su numene "Zazie" derivat dae unu personaggiu de unu raccontu de Raymond Queneau, *Zazie dans le metro*.
Ghitarra

Sa **ghitarra** est un’aina musigale cordofòniga, sonada cun sas pupatzas, cun sas ungras, o cun un’ispitzulete.

Su sonu est zeneradu dae sa bivradura de sas cordas, istèrridas in subra de su pranu armònigu chi, a bia sua, est imbaradu in sa càssia armòniga chi amprìfigat su sonu. 

Sas cordas sunt istèrridas intre su tiracordas, fissadu in su pontigheddu, e sa tecra cabu, sende fissadas intre su pontigheddu e sas mecànigas postas in sa palita. In su mànigu, su tecradu permitit de incurtziare sa longària de sa parte de corda bivradora e de sonare sa nota o sas notas desizadas incarchende sa corda etotu azigu in palas de sa tecra respetiva.

Sa ghitarra no aiat tentu orìzine dae su laudu, a su contràriu de su chi unos cantos suponent erradamente, si nono dae sa ghitarra barroca.
Antine su Mannu

**Flaviu Valeriu Aureliu Antine** *Su Mannu* (Naisso, 27 de frealzu de su 274 ca. - 22 de maiu 337), est istadu un'imperadore romanu, santu pro sa crèsia orientale, cussa ortodossa e in unas cantas bidas de sa Sardigna. 

## Biografia
Naschidu a *Naissus* ( in sa Serbia de oe) dae Elena e Costantzu Cloro, fit istadu proclamadu imperadore dae sos soldados, posca de sa morte de su babbu Costantzu. Giovanu s'est postu in mustra cumabatinde contra a sos Persianos  e a sos Sarmatas. Unu nemigu sou est istadu Massèntziu, chi fut puru connau sou. Sa batalla detzisiva de Antine contra a Massèntziu su 28 de santaine 312, a Saxa Rubra, afaca a Roma, e finida a Ponte Milvio subra  su Tevere. 

In ocasione de custa batallia si faeddat de una bisione in su sonnu, de una rughe e sas paraulas “*in hoc signo vinces*”, chi Antine at fatu ponnere subra sos istendardos de sas legiones. Cun s'Editu de Milanu de su 313 at dadu a sos cristianos sa libertade de praticare sa religione issoro. Antine trasferit sa capitale dae Roma a Bisàntziu e fundat una tzitade noa, Costantinopoli. Orioladu de sas divisiones in sa Creja cristiana convocat sa reunione de unu Contzìliu, a Nicea in su  325, cun 300 piscamos e issu faghet su Presidente. In su Contzìliu benit preparadu e promulgadu su “Credo”, nadu su “Credo niceno, in ue si fissant veridades importantes de sa fide cristiana. Fortzis Antine at retzidu su batijimu in natis de morrere. Sos ortodossos lu cunsiderant santu, sos catolicos no. Però custos tenent pro santa sa mama, santa Elena . 

In Sardigna (in Sedilo, in Putumajore) b'est sa traditzione de currere s'Ardia, in onore de Santu Antine (o Bantine, Gantine o Costantinu in àteras biddas), pro ammentu de sa batalla de Ponte Milvio (probabile influssu de traditziones bizantinas). Est veneradu fintzas in Cossoine e Flussio.
Nonnu e nonna

In unos cantos ritos de su catolighismu, su nonnu e sa nonna sunt sas figuras, masculinas e femininas respetivamente, chi acumpanzant a s’artare su fizolu, o siat su chi, pitzinnu o adurtu, est a probe de retzire su batijare. In su primu casu, cando su chi si devet batijare est pitzinnu, tenent sa tarea de pronuntziare in logu suo sas promissas batijarales; si est adurtu, tenent sa tarea de l’assister in s’initziadura sua a sa bida cristiana. Ambos devent esser de relizione cristianu-catòliga, aer retzidu su sagramentu de sa cunfirmadura e aer cumpridu 16 annos. Finas pro sa cunfirmadura, su chi si devet cunfirmare devet esser assistidu dae unu nonnu o una nonna, cun sa tarea de fagher in manera chi sa pessone chi at a retzire su sagramentu si cumportet de “testimonzu beru de Cristos”. Su nonnu devet esser cunfirmadu. Est custumàntzia no codifigada chi sos òmines siant acumpanzados a s’artare dae unu nonnu e sas fèminas dae una nonna. S’impreu naradu derivat dae su fatu ch’intre su nonnu e nonna e fizolu naschiat sa “cognatio spiritualis”, cussiderada impeigu dirimidore pro su cojuiu.

S’impreu de sos tèrmines nonnu e nonna in su sinnìfigu respetivu de “zaju, minnannu” e “zaja, minnanna” est incurretu e custìtuit un’italianismu a evitare.
Sa banda de s'Uno arba

Sa **banda de s’Uno arba** fiat istada un’organizadura criminale chi operaiat in Emìlia-Romanna. Moende cun su 1987 e finas a s’atonzu de su 1994, aiat cumìtidu 103 assiones delitivas, provochende sa morte de 24 pessones e su ferimentu de àteras 102.

Su nùmene apròghilat dae su modellu de automòbile impreada zenerarmente pro sas assiones criminales una Fiat Uno, avesarmente in colore arbu, una casta de beìculu fàzile a furare e malu a logalizare pro sas fortzas de seguràntzia, dada s’ispainadura sua manna.

Sos cherveddos de sa banda fiant sos tres frades Savi, che duos fiant polimesos, cando chi su de tres non aiat pòdidu intrare a sas fortzas de seguràntzia pro neghe de sa bisticurtesa sua. Sos tres fiant istados cundennados a sa presonia perpetuada.

Dae custa acontèssida nche fiat istada bogada una pellìcula protagonizada dae Kim Rossi Stuart.
Terremotu

In sa zeofìsiga, sos **terremotos** (dae su latinu “*terrae motus*”, est a narrer “movimentu de sa terra”), narados finas sismos o trèmidas tellùrigas (dae su latinu “Tellus”, diosa romana de sa Terra), sunt bivraduras o ossilladuras repentes, lestras e prus o mancu poderosas, de sa crosta terrenca, provocadas dae s’iscostiamentu repente de una massa rocosa in su sutasolu.

S’iscostiamentu naradu est zeneradu dae sas fortzas de creze tetòniga, chi assionant in manera costante in intro de sa crosta terrenca provochende s’ispossiamentu de enerzia in unu puntu internu de sa Terra naradu ipotzentru; moende dae sa fratura chi s’est formada, una filera de undas elàstigas, numenadas “undas sìsmigas”, si propagant a totu sas dereturas dae s’ipotzentru, zenerende su fenòmenu chi si notat in sa superfìtzie; su logu de sa superfìtzie terrenca postu in sa bertigale de s’ipotzentru si narat epitzentru e, in modo zenerale, est su prus pertocadu dae su fenòmenu. S’arrampu de sa zeofìsiga ch’istùdiat custos fenòmenos est sa sismolozia.

Sas istrussiones bàsigas in casu de terremotu sunt sas sighidoras:
* mantenzat su sussegu;
* s’arrimet a suta de una mesa pro èvitare de esser còrfidu dae ozetos e fratamaza (amentet chi sos terremotos non sunt bastante isprosivos pro frumbulare sos ozetos a foras de sos parastazos, los faghent petzi ruer a inghìriu);
* no impreet sas iscalas: sunt s’istrutura prus bidrina de sa domo;
* no impreet s’assensore: si diat poder brocare pro farta de eletritzidade;
* sigat petzi sas istrussiones de sa proteghidura tzivile e iscunfiet de sas noas no ufissiales;
* no impreet su telèfonu si no est netzessàriu astrintamente: si diat poder imbarare sos chi tenent bisonzu a beru.
Renato Vallanzasca

**Renato Vallanzasca Costantini**, connotu zenerarmente comente **Renato Vallanzasca** (Milanu, 4 maju 1950), est unu criminosu italianu. Responsàbile in sos annos setanta e in sos sighidores de numerosos isrobatòrios, secuestros, mortorzos e evasuras, est istadu cundennadu grobarmente a bator presonias perpetuadas e a 295 annos de regrusura.
Coritiba Foot Ball Club

**Coritiba** (rus. *Coritiba Foot Ball Club*) esti sa socedari calcistica de sa Sao Paulo in Brasile. È nascia in su 1909. Como 1985 istada in "Campeonato Brasileiro". Su presidenti attuali esti **Vilson Ribeiro**.

## External Link
* Official website
MoVimento 5 Stelle

Su **Movimento 5 Stelle** (*Movimentu 5 steddus*) est unu partidu polìticu italianu, fundau in Milanu su 4 de su mesi de ladàmini de su 2009 de su còmicu Beppe Grillo e s'imprendidori Gianroberto Casaleggio.

Nascit de is atòbius (*meetup*) de arraxonu a pitzus de is ideas spainadas de Beppe Grillo in su diàriu (*blog*) e is spetàculus còmicus suus, chi apustis ant pigau su caminu de formai listas tzìvicas ("Liste 5 stelle") po si presentai a is eletzionis polìticas. In su 2009 est stètia annuntziada sa nàscida de unu movimentu natzionali.

Is baloris suus s'ispirant a s'ecologia, sa democratzia direta e sa cuntrariedadi a su sistema partìticu.

Is cincu steddus de su nòmini indicànt in s'incumentzu àcua pùblica, ambienti, mobilidadi sustenìbili, svilupu e connetividadi. Prus tardu funt cambiadas a benis comunus, ecologia integrali, giustìtzia sotziali, innovamentu tennològicu e economia eco-sotziali de mercau.

Est intrau in su parlamentu italianu cun is eletzionis de su 2013 e at fatu parti de su primu e su segundu guvernu de Giuseppe Conte.

## Riferimentus


## Àterus progetus

## Ligòngius esternus
* 
* 
* MoVimento 5 Stelle
Nuràghinis Bator Mangones

**Nuràghinis Bator Mangones** est unu logu imazinadu postu in mesu de nuddue. Est un'ispressura creada dae s'ABLS, s'Assòtziu de Boluntàrios pro sa Limba Sarda, e impreada meda dae sos faeddadores de sa limba sarda. 

Su nùmene "Nuràghinis" est orizinadu dae "Nuràminis", logalidade esistidora rearmente, dae su nuraghe e dae sos mangones, puzones chi tenent s'abitadorzu naturale issoro in istanzos, normarmente situados in logos isulados. S'impreat mescamente in contu de unu logu de traballu indisizadu, ca est minore, isuladu e atesu dae sa zona de bivimentu ("L'ant carrabatadu a traballare a Nuràghinis Bator Mangones"). Cando est chistione de su logu isuladu in ue istat calicunu, si preferet a impreare s'ispressura "In su corru mannu de sa furca".
Ermizolu

S’**ermizolu** o **fromizolu** (ma su nùmene si cunfundet in sos dialetos bàrios, cun àteras maladias esantemàticas, massimamente cun su russetu)est una maladia infetiva de su sistema respiradòriu causada dae unu birus, est a narrer su Paramyxovirus de sa zenia Morbillivirus. Su Paramyxovirus, pagu resistidore in foras de s’organismu e sensìbile a sos azentes chìmigos e fìsigos, est unu birus cun ANR negativu unicadenale e format parte de sa famìlia de sos Paramyxoviridae, zenia Morbillivirus.

S’ermizolu non si podet manifestare duas bias: contraighende·lu e sanende·nde si creant sos anticorpos ch’impeighent su reforminzu suo. Si calicunu atrogat chi at tentu s’ermizolu prus de una bia, cheret narrer chi, a su nessi in un’ocasione, su diannòstigu fiat faddidu e chi sa maladia fiat in realidade russeta, fàzile a cunfunder cun s’ermizolu.

## Trasmissione
Su fromizolu est una maladia infetiva aguda cun inditu artu meda de contagiosidade (97-98%); su contàgiu acontesset pro bia aèrea, cun su virus veiculadu dae sas gutigheddas de Flugge, pro cuntatu deretu o inderetu cun sos flùidos corpòreos de una persone malàida (isperma, mucu). Su malàidu est contagiosu dae 1-3 dies in antis de su cumintzu de sos sìntomos (e tando 3-5 dies in antis de sa cumpàssida de sas manifestatziones cutàneas) fintzas a 7 dies a pustis de sa cumparta de s'esantema. Su tempus de incubadura est de 10-12 dies.

## Sìntomos
Su fromizolu pròvocat printzipalmente un' esprussione cutanea simigiante a sas de sa russeta o de s'iscarlatina (in sa clìnica carchi borta di podent fintzas cunfùndere), chi su prus de sas bortas si resolvet in manera ispontànea ma chi podet, in casos relativamente raros, batire a sa morte, pèrdida de sa bista, pèrdida de s'oidu, disacatos tzerebrales permanentes. Sos sinnos e sìntomos de inghitzu a su sòlitu incluent calentura, a s'ispissu superiore a 40&nbsp;°C, tùssiu, rinorrea e ogros malos. Duos o tres dies a pustis de su cumintzu de sos sìntomos, mantzas biancas minores si podent formare a s'internu de sa buca, nodidas comente a mantzas de Köplik. Unu rash cutàneu ruju e chi a su sòlitu incumentzat in sa cara e a pustis si difundet a su restu de su corpus, esòrdit in tipicamente dae tres a chimbe dies a pustis de su cumintzu de sos sìntomos. Sos sìntomos s'isvilupant in sa majoria de sos casos in 10-12 dies a pustis de s'espositzione a una persone infeta e sighint pro 7-10 dies. Sas complicàntzias s'avèrguant in unu 30% de sos casos, in sos pitzinnos inferiores a 5 annos de vida, e podent inclùere, intre sas àteras, diarrea (8%), otite (7%), purmonite (6%), entzefalite (0,1%). Sa maladia est responsàbile de unu nùmeru de mortes chi andat de sas 30 a sas 100 donzi  persones infetas e, a s'ispissu, pro superinfetziones batèricas
## Notas

## Àteros progetos
Umberto Tozzi

**Umberto Antonio Tozzi**, cunnotu comente **Umberto Tozzi** (Torinu, 4 martzu 1952), est unu cantadori e ghitarrista italianu.

Cun 70 milliones de isemprales bèndidos, Tozzi est intre sos artistas italianos chi ant bèndidu su nùmeru prus mannu de discos.

## Biografia
Naschet dae una famìlia de emigradores apuliesos naturales de Rodi Garganico. Frade prus minore de Franco Tozzi, cantautore bastante pobulare in sos annos sessanta, faghet sos primos passos a su livellu musigale devenende su ghitarrista de su grupu chi l’acumpanzaiat in sas turneras.

In su 1968, a sos 16 annos, intrat a sos “Off Sound”, unu grupu rock torinesu de zòvanos zòvanos, cun sos cales acumpanzat finas frade suo e s’istrenat discografigamente in su 1970, cantende sa prima camba de sa cantone “Qui”. In Milanu, cunnoschet a Adriano Pappalardo e cun isse format unu grupu de 13 elementos cun sos cales andat in tur. 

Format parte finas de su grupu “La Strana Società”, abarrende in intro suo finas a su 1976, cun su cale at partezipadu a “Unu discu pro s’istiu”, a unu Festivalbar e a un’edissione de su Festivale de Santu Remu; de su grupu naradu, est famada sa fasca “Popcorn”.